Veskivaramu
Veskivaramu (MTÜ Eesti Veskivaramu) on veskite ja veskikohtade säilitamisest ning taaskasutuselevõtust huvitatud isikute vabatahtlik ühendus Eestis. Ühingu eesmärk on aidata kaasa veskitega seonduva kultuuri- ja tehnikapärandi säilimisele ning taaskasutusele. Veskivaramu üldisem eesmärk on kaasata laia tehnika-pärandkultuuri säilitamisest hoolivate inimeste hulka avaldamaks mõju sellealase seadusandluse kujundamisele ning aidata kaasa arvamus-taskaalu leidmisele loodusressurside kasutamise ja loodushoiu vahel ühiskonnas. MTÜ Eesti Veskivaramu asutamiskoosolek toimus Hellenurme vesiveskis 2003. aasta 20. septembril.